РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 4

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

6 февруари 2017 г.
/понеделник - 10,00 часа/

	Днес, 6 февруари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС", дирекция „Правна“; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

	1. ОТНОСНО: Писмо изх. № 04-01-31/17 г. от министерство на правосъдието относно отчет по плана за действие за 2016 г. и изготвяне на План за действие за 2017 г. в изпълнение на препоръките от доклада на Европейската комисия (EK) за напредъка на България по механизма за сътрудничество и оценка (МСО) от 27 януари 2017 г.
	 
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1. Приема за сведение писмо изх. № 04-01-31/17 г. от министерство на правосъдието относно отчет по плана за действие за 2016 г. и изготвяне на План за действие за 2017 г. в изпълнение на препоръките от доклада на Европейската комисия (EK) за напредъка на България по механизма за сътрудничество и оценка (МСО) от 27 януари 2017 г.
	1.2. Възлага на Красимира Василева - началник-отдел „ЮОДКВСС", дирекция „Правна“ на ВСС да актуализира Отчета за дейността на комисията за календарната 2016 г., като след неговата актуализация, същият да бъде изпратен на Комисията по правни и институционални въпроси към Пленума на ВСС.
1.3. Изпраща на Комисията по правни и институционални въпроси към Пленума на ВСС изготвената от Комисия „Съдебна карта, натовареност и съдебна статистика“ към СК на ВСС програма за дейността си до края на мандата на настоящия състав на ВСС – октомври 2017 г. във връзка с Плана за действие за 2017 г.

	2. ОТНОСНО: Извлечение от протокол № 3//25.01.2017 г. от заседание на Комисия „Съдебна администрация“ към СК на ВСС относно предложение за изменение на бланката образец на Приложение № 3 от обобщената статистическа Таблица за дейността на съдилищата.
Приложение: Извлечение от Протокол № 5/01.02.2017 г. от заседание на Съдийската колегия на ВСС

Комисия "Съдебна карта, натовареност и съдебна статистика"
		към Съдийската колегия на Висшия съдебен съвет
Р Е Ш И :

	2.1. Приема за сведение извлечение от протокол № 3//25.01.2017 г. от заседание на Комисия „Съдебна администрация“ към СК на ВСС относно предложение за изменение на бланката образец на Приложение № 3 от обобщената статистическа Таблица за дейността на съдилищата.

3. ОТНОСНО: Писмо изх. № СДА-02-15/17 г. от председателя на Административен съд – Велико Търново относно поставени въпроси от Общото събрание на съдиите от АС-Велико Търново във връзка с определяне на процента на натовареност на всеки съдия, който трябва да се заложи в централизираната система за случайно разпределение на делата. /вх. № ВСС-1345/17 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение  писмо изх. № СДА-02-15/17 г. от председателя на Административен съд – Велико Търново относно поставени въпроси от Общото събрание на съдиите от АС-Велико Търново във връзка с определяне на процента на натовареност на всеки съдия, който трябва да се заложи в централизираната система за случайно разпределение на делата. /вх. № ВСС-1345/17 г./
3.2. Изпраща писмен отговор до председателя на Административен съд – Велико Търново с който го уведомява, че съобразно чл. 12, ал.9 във връзка с чл. 10, ал.3 от Правилата за оценка на натовареността на съдиите, намален процент на натовареност следва да се изчислява единствено за председателя и заместник-председателите на административните съдилища. По отношение на редовите съдии в административните съдилища няма основание за определяне на друг процент за разпределение в Централизираната система за разпределяне на делата /ЦСРД/ освен 100%.

4. ОТНОСНО: Писмо изх. № 9-А/17 г. от председателя на Районен съд-Силистра относно запитване във връзка с приложението на Правилата за оценка на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение писмо изх. № 9-А/17 г. от председателя на Районен съд-Силистра относно запитване във връзка с приложението на Правилата за оценка на натовареността на съдиите.
4.2. Възлага на Румен Митев, началник-отдел "САОД", дирекция "ИТСС", да изготви писмен отговор до председателя на Районен съд-Силистра съобразно направените уточнения в заседанието по отношение на т. 2 от писмото, а по т. 1 от писмото да извърши необходимата справка и да докладва в следващото заседание на комисията.

5. ОТНОСНО:  Писмо изх. № РД-10-139/17 г. от председателя на Районен съд – Девня относно доклад за извършени проверки на делата и преписките в РС-Девня. / вх. № ВСС-1358/17 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Приема за сведение  писмо изх. № РД-10-139/17 г. от председателя на Районен съд – Девня относно доклад за извършени проверки на делата и преписките в РС-Девня. / вх. № ВСС-1358/17 г./
	5.2.  Изпраща писмото по т. 5.1. на Комисия „Дисциплинарна дейност и взаимодействие с ИВСС“ на ВСС, за сведение и по компетентност.

6. ОТНОСНО: Извлечение от протокол № 3/30.01.2017 г. от заседание на Комисия Професионална квалификация и информационни технологии“ към Пленума на ВСС относно осигуряване на достъп на ИВСС до СИНС.
Приложение: Решение на КСКНСС по Протокол № 3/30.01.2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Приема за сведение Извлечение от протокол № 3/30.01.2017 г. от заседание на Комисия Професионална квалификация и информационни технологии“ към Пленума на ВСС относно осигуряване на достъп на ИВСС до СИНС.
6.2. Изпраща писмо-покана до главния инспектор на ИВСС и до „Смарт системс 2010“ ЕООД за участие в работна среща на 13.02.2017 г. от 10,00 часа в сградата на ВСС, на която да бъде обсъдена възможността за осигуряване на достъп на ИВСС до СИНС.

7. ОТНОСНО: Писмо изх. № П-017/17 г. от председателя на Районен съд-Провадия относно предоставяне на допълнителна информация от съда във връзка с писмо от съдия Димитър Михайлов и решение на КСКНСС по протокол № 1/16.01.2017 г., т.8. 
Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

7.1. Приема за запознаване изпратените с писмо изх. № П-017/17 г. от председателя на Районен съд-Провадия допълнителни материали, съгласно решение на КСКНСС по протокол № 1/16.01.2017 г., т.8. 
	7.2. Отлага разглеждането на точката за следващото заседание на комисията.

8. ОТНОСНО: Писмо изх. № 04-00-4/17 от министерство на правосъдието относно отчет за 2016 г. по изпълнението на целите по Актуализираната стратегия за продължаване на реформата в съдебната система.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

8.1. Приема за сведение писмо изх. № 04-00-4/17 от министерство на правосъдието относно отчет за 2016 г. по изпълнението на целите по Актуализираната стратегия за продължаване на реформата в съдебната система, доколкото по въпроса е взето решение по т.1 от настоящия протокол.
8.2. По отношение на мерки 3.4.2, 3.4.3 и 3.4.5, заложени в Пътната карта за изпълнение на целите по Актуализираната стратегия за продължаване на реформата в съдебната система да се посочи следната информация:
Изпълнението на мерките е заложено като дейности по проект „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по оперативна програма „Добро управление“. На 04.01.2017 г. е сключен договор с предмет „Предоставяне на консултантски услуги във връзка с изготвянето на тръжни документации за избор на изпълнители и подпомагане на дейностите по управление на проекта“. Същинско изпълнение на повечето от дейностите се очаква през втората половина на 2017 г.
8.3. Изпраща на дирекция „Международна дейност“ решението за сведение и обобщаване.

9. ОТНОСНО: Писмо изх. № 1121/17 г. от председателя на Апелативен съд-София относно предприемане на действие за осигуряване на достъп до шифър 3141 в модула на Апелативния съд. /вх. № 1425/17 г./
Приложение: Доклад относно отстраняване на технически пропуск в приложения 2.2 и 2.3 към Правилата за отчитане на натовареността на съдиите.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

9.1. Приема за сведение писмо изх. № 1121/17 г. от председателя на Апелативен съд-София относно предприемане на действие за осигуряване на достъп до шифър 3141 в СИНС.
9.2. Приема доклада относно отстраняване на технически пропуск в приложения 2.3. и 2.3. към Правилата за отчитане на натовареността на съдиите.
	9.3. Указва на разработчика на ЦСРД и на СИНС да осигури достъп до наказателен код 3141 в модула на Апелативен съд - София, Военно-апелативния съд и Апелативния специализиран наказателен съд, като в група 28 на приложение 2.2 и в група 3 на приложение 2.3 в полетата на колоните съответно за АС и за АСНС тиретата бъдат заместени с код 3141 и коефициент за тежест 0,1.
	9.4. Изпраща решението по т. 9.3. на „Смарт Системс 2010“ ЕООД за сведение и изпълнение.

10. ОТНОСНО: Писмо изх. № 645/17 г. от директора на Национална следствена служба и заместник на главния прокурор по разследването относно справки за индивидуалната натовареност на следователите в специализираните отдели на окръжните прокуратури, СО-СГП и Специализирана прокуратура за четвъртото тримесечие на 2016 г. /вх. № 11-12-025/17 г./

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

10.1. Отлага обсъждането на представените справки, което да се проведе в присъствието на определения от Прокурорската колегия координатор по въпроси по чл. 8, т. 1 от Правилата за работа на ПК на ВСС съгласно решение по т. 15.4.1. от Протокол № 9/06.07.2016 г. на ПК на ВСС.
10.2. Изпраща материалите по т. 10.1. на г-жа Елка Атанасова - член на Прокурорската колегия на ВСС, за запознаване и обсъждане на следващо заседание на комисията.
	10.3. Кани за следващо заседание на комисията (13.02.2017 г., понеделник, 10,00 часа, зала № 312) г-жа Елка Атанасова – член на Прокурорската колегия на ВСС.

11. ОТНОСНО:  Доклад относно указание до разработчика на СИНС във връзка с отчитането на намаляващите коригиращи коефициенти при прекратяване на дела.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

11.1. Приема за сведение Доклад относно указание до разработчика на СИНС във връзка с отчитането на намаляващите коригиращи коефициенти при прекратяване на дела.
	11.2. Приобщава доклада по т. 11.1. за обсъждане на срещата по т. 6 от настоящия протокол.

ПРЕДСЕДАТЕЛ
					НА КСКНСС:                /п/
								КАЛИН КАЛПАКЧИЕВ